அப்துர் றவூப் மிஸ்பாஹீ 1944 பெப்ரவரி 5 இல் இலங்கையின் கிழக்கு மாகாணத்தில் காத்தான்குடி என்ற ஊரில் பிறந்தார். இவரின் தந்தை அப்துல் ஜவாத் பெரிய ஆலிம் (இறப்பு: செப்டம்பர் 18, 1978) மார்க்க அறிஞராவார். இவரே பத்ரிய்யஹ் பள்ளிவாயலையும் அல் மத்ரசத்துர் றப்பானிய்யா எனும் குர்ஆன் பாடசாலையையும் நிறுவியவர்.

அப்துர் றவூப் ஆரம்பக் கல்வியை தனது தந்தையிடம் கற்றார். பாரம்பரிய கல்விகளைக் கற்றதன் பின்னர், காலி பஹ்ஜதுல் இப்றாஹீமிய்யா, பாணந்துறை அல் மத்ரஸதுத் தீனிய்யா போன்ற அறபுக் கலாபீடங்களில் கற்று பின்னர் இந்தியா சென்று மிஸ்பாஹுல் ஹுதா போன்ற கல்லூரிகளில் கல்வி பயின்றார். சவூதி அரேபியா, மதீனா சென்று அங்கும் கல்வி பயின்றார். அறபுமொழி, அறபு இலக்கியம், சொல்லிலக்கணம், மொழியிலக்கணம், தப்சீர் விரிவுரை, ஹதீத் நபிமொழி அறிவிப்பு, தர்க்கசாத்திரம், சட்டக்கலை, யாப்பிலக்கணம், அணியிலக்கணம் ஆகிய கலைகளிலும் குறிப்பாக சூபிசக்கலையிலும் புலமைபெற்றார். 
பல அறபுக்கலாபீடங்களில் அதிபராகப் பணியாற்றியதோடு சில ஆண்டுகள் அரச பாடசாலைகளிலும் மௌலவி ஆசிரியராகப் பணியாற்றினார். 
காதிரிய்யா, நக்‌ஷபந்திய்யா சூபி ஞான வழித்தொடர்களின் ஆத்மீக வழிகாட்டிக்கான இஜாஸா அனுமதியை 1975ம் ஆண்டு தனது ஞான குருவிடம் பெற்றார். “தஸவ்வுப்” எனும் இஸ்லாமிய சூபிஸக் கலையின் தரீகத், ஹகீகத், மஃரிபத் அடிப்படையில் பேசுவதுடன் “ஷரீஅத்” மார்க்க சட்டங்களையும் போதித்து வருகின்றார். 
இவருக்கு 1978ம் ஆண்டு இலங்கை உலமாஉகளால் ‘ஈழத்தின் சொற்கொண்டல்’ என்று பட்டம் வழங்கப்பட்டது, அதேபோன்று “ஷம்சுல் உலமா" (மார்க்க அறிஞர்களின் சூரியன்) என்று இந்திய உலமாக்களாலும் பட்டம் வழங்கி கெளரவிக்கப்பட்டது.

எழுதிய நூற்கள்
வஹாபிஸ கொள்கைகளுக்கு எதிராக இஸ்லாத்தின் பார்வையில் மறுப்பு வழங்கி எழுதிய நூற்கள்
ஸூபித்துவக்கலை தொடர்பாக அறபு மொழியில் எழுதிய நூற்கள்
ஆரம்ப வாழ்க்கையும் கல்வியும்